CELEX: 32004R1925
Language: el
Date: 2004-10-29 00:00:00
Title: Κανονισμός (ΕΚ) αριθ. 1925/2004 της Επιτροπής, της 29ης Οκτωβρίου 2004, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΚ) αριθ. 1798/2003 του Συμβουλίου για τη διοικητική συνεργασία στον τομέα του φόρου προστιθέμενης αξίας

5.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 331/13
            
         
      ΚΑΝΟΝΙΣΜΌΣ (ΕΚ) αριθ. 1925/2004 ΤΗΣ ΕΠΙΤΡΟΠΉΣ
   
   της 29ης Οκτωβρίου 2004
   για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΚ) αριθ. 1798/2003 του Συμβουλίου για τη διοικητική συνεργασία στον τομέα του φόρου προστιθέμενης αξίας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1798/2003 του Συμβουλίου, της 7ης Οκτωβρίου 2003, για τη διοικητική συνεργασία στον τομέα του φόρου προστιθεμένης αξίας και την κατάργηση του κανονισμού (ΕΟΚ) αριθ. 218/92 (1), και ιδίως τα άρθρα 18, 35 και 37,
   Εκτιμώντας τα ακόλουθα:
   
               (1)
            
            
               Οι διατάξεις για η διοικητική συνεργασία σε θέματα ΦΠΑ που θεσπίστηκαν με τον κανονισμό (ΕΟΚ) αριθ. 218/92 και την οδηγία 77/799/ΕΟΚ του Συμβουλίου, της 19ης Δεκεμβρίου 1977, σχετικά με την αμοιβαία συνδρομή των αρμοδίων αρχών των κρατών μελών στον τομέα των άμεσων φόρων, ορισμένων ειδικών φόρων κατανάλωσης και των φόρων επί των ασφαλίστρων (2) έχουν συγχωνευθεί και ενισχυθεί στα πλαίσια του κανονισμού (ΕΚ) αριθ. 1798/2003.
            
         
               (2)
            
            
               Είναι αναγκαίο να καθοριστούν επακριβώς οι κατηγορίες των προς ανταλλαγή πληροφοριών χωρίς προηγούμενη αίτηση, η συχνότητα διενέργειας των ανταλλαγών αυτών και οι πρακτικές ρυθμίσεις.
            
         
               (3)
            
            
               Είναι σκόπιμο να θεσπιστούν οι λεπτομερείς κανόνες που διέπουν την ανταλλαγή πληροφοριών που γνωστοποιούνται, σύμφωνα με τον κανονισμό (ΕΚ) αριθ. 1798/2003, με ηλεκτρονικά μέσα.
            
         
               (4)
            
            
               Τέλος, είναι αναγκαίο να καταρτιστεί πίνακας στατιστικών στοιχείων για την αξιολόγηση του κανονισμού (ΕΚ) αριθ. 1798/2003.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής διοικητικής συνεργασίας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός θεσπίζει τους κανόνες εφαρμογής των άρθρων 18, 35 και 37 του κανονισμού (ΕΚ) αριθ. 1798/2003.
   Άρθρο 2
   Ορισμοί
   Για τους σκοπούς του παρόντος κανονισμού:
   
               1)
            
            
               ως «αφανής επιτηδευματίας» νοείται ο επιτηδευματίας που είναι εγγεγραμμένος στα μητρώα ΦΠΑ, ο οποίος, με ενδεχόμενη πρόθεση απάτης, αποκτά αγαθά ή υπηρεσίες ή ισχυρίζεται ότι τα αποκτά χωρίς να καταβάλει ΦΠΑ και παραδίδει τα αγαθά αυτά ή παρέχει τις εν λόγω υπηρεσίες χρεώνοντας τον ΦΠΑ, τον οποίον όμως δεν αποδίδει στην οικεία εθνική αρχή·
            
         
               2)
            
            
               ως «πειρατεία αριθμού μητρώου ΦΠΑ» νοείται η αθέμιτη χρήση αριθμού μητρώου ΦΠΑ άλλου επιτηδευματία.
            
         Άρθρο 3
   Κατηγορίες ανταλλαγής πληροφοριών χωρίς προηγούμενη αίτηση
   Οι κατηγορίες πληροφοριών που μπορούν να αποτελέσουν το αντικείμενο αυτόματης ή δομημένης αυτόματης ανταλλαγής, σύμφωνα με το άρθρο 17 του κανονισμού (ΕΚ) αριθ. 1798/2003, είναι οι ακόλουθες:
   
               1)
            
            
               Πληροφορίες σχετικά με μη εγκατεστημένους υποκείμενους στο φόρο.
            
         
               2)
            
            
               Πληροφορίες σχετικά με τα καινουργή μεταφορικά μέσα.
            
         
               3)
            
            
               Πληροφορίες σχετικά με πωλήσεις εξ αποστάσεως μη υπαγόμενες σε ΦΠΑ στο κράτος μέλος καταγωγής.
            
         
               4)
            
            
               Πληροφορίες σχετικά με τεκμαιρόμενες ως παράτυπες ενδοκοινοτικές πράξεις.
            
         
               5)
            
            
               Πληροφορίες για τους (δυνάμει) «αφανείς επιτηδευματίες».
            
         Άρθρο 4
   Υποκατηγορίες ανταλλαγής πληροφοριών χωρίς προηγούμενη αίτηση
   1.   Όσον αφορά τους μη εγκατεστημένους υποκείμενους στο φόρο, η ανταλλαγή πληροφοριών αφορά:
   
               α)
            
            
               τη χορήγηση αριθμών φορολογικού μητρώου ΦΠΑ στους υποκείμενους στο φόρο που είναι εγκατεστημένοι σε άλλο κράτος μέλος·
            
         
               β)
            
            
               τον τρόπο επιστροφής του φόρου προστιθεμένης αξίας στους υποκείμενους στο φόρο που δεν είναι εγκατεστημένοι στο εσωτερικό της χώρας, σύμφωνα με την οδηγία 79/1072/ΕΟΚ του Συμβουλίου (3).
            
         2.   Όσον αφορά τα καινουργή μεταφορικά μέσα, η ανταλλαγή πληροφοριών αφορά:
   
               α)
            
            
               την απαλλαγή των παραδόσεων, σύμφωνα με το άρθρο 28γ τίτλος Α στοιχείο β) της οδηγίας 77/388/ΕΟΚ του Συμβουλίου (4), καινουργών μεταφορικών μέσων όπως αυτά ορίζονται στο άρθρο 28α παράγραφος 2, που πραγματοποιούνται από πρόσωπα θεωρούμενα ως υποκείμενα στο φόρο σύμφωνα με το άρθρο 28α παράγραφος 4 που είναι εγγεγραμμένα σε μητρώο ΦΠΑ·
            
         
               β)
            
            
               την απαλλαγή των παραδόσεων, σύμφωνα με το άρθρο 28γ τίτλος A στοιχείο β) της οδηγίας 77/388/ΕΟΚ, καινουργών σκαφών και αεροσκαφών, όπως ορίζονται στο άρθρο 28α παράγραφος 2, που πραγματοποιούνται από υποκείμενους στο φόρο που είναι εγγεγραμμένοι στα μητρώα ΦΠΑ, άλλους από εκείνους που αναφέρονται στο στοιχείο α), σε πρόσωπα μη εγγεγραμμένα σε μητρώο ΦΠΑ·
            
         
               γ)
            
            
               την απαλλαγή των παραδόσεων, σύμφωνα με το άρθρο 28γ τίτλος A στοιχείο β) της οδηγίας 77/388/ΕΟΚ, καινουργών χερσαίων μηχανοκίνητων οχημάτων, όπως ορίζονται στο άρθρο 28α παράγραφος 2, που πραγματοποιούνται από υποκείμενους στο φόρο που είναι εγγεγραμμένοι στα μητρώα ΦΠΑ, άλλους από εκείνα που αναφέρονται στο στοιχείο α), σε πρόσωπα μη εγγεγραμμένα σε μητρώο ΦΠΑ.
            
         3.   Όσον αφορά τις πληροφορίες σχετικά με τις πωλήσεις εξ αποστάσεως που δεν υπόκεινται σε ΦΠΑ στο κράτος μέλος καταγωγής, η ανταλλαγή πληροφοριών αφορά:
   
               α)
            
            
               τις παραδόσεις που υπερβαίνουν το όριο που προβλέπεται στο άρθρο 28β τίτλος Β παράγραφος 2 της οδηγίας 77/388/ΕΟΚ·
            
         
               β)
            
            
               τις παραδόσεις που δεν υπερβαίνουν το όριο που προβλέπεται στο άρθρο 28β τίτλος B παράγραφος 2 της οδηγίας 77/388/ΕΟΚ, εφόσον ο υποκείμενος στο φόρο επιλέγει να φορολογηθεί στο κράτος μέλος προορισμού, σύμφωνα με το άρθρο 28β τίτλος Β παράγραφος 3 της εν λόγω οδηγίας.
            
         4.   Όσον αφορά τις πληροφορίες σχετικά με τεκμαιρόμενες ως παράτυπες ενδοκοινοτικές πράξεις, η ανταλλαγή πληροφοριών αφορά:
   
               α)
            
            
               τις περιπτώσεις στις οποίες είναι βέβαιο ότι η αξία των ενδοκοινοτικών παραδόσεων που αναφέρονται στο σύστημα ανταλλαγής πληροφοριών ΦΠΑ (VIES) αποκλίνουν σημαντικά από την αξία των αντίστοιχων ενδοκοινοτικών αποκτήσεων που κοινοποιήθηκαν·
            
         
               β)
            
            
               τις ενδοκοινοτικές παραδόσεις αγαθών που δεν απαλλάσσονται από τον ΦΠΑ σύμφωνα με το άρθρο 28γ τίτλος Α της οδηγίας 77/388/ΕΟΚ, σε υποκείμενο στο φόρο, εγκατεστημένο σε άλλο κράτος μέλος.
            
         5.   Όσον αφορά τις πληροφορίες σχετικά με τους δυνάμει «αφανείς επιτηδευματίες», η ανταλλαγή πληροφοριών αφορά:
   
               α)
            
            
               τους υποκείμενους στο φόρο των οποίων ο αριθμός φορολογικού μητρώου ΦΠΑ έχει ακυρωθεί ή έχει παύσει να ισχύει λόγω απουσίας ή φαινόμενης οικονομικής δραστηριότητας, που έχουν προβεί σε ενδοκοινοτικές πράξεις·
            
         
               β)
            
            
               τους υποκείμενους στο φόρο που είναι δυνάμει «αφανείς επιτηδευματίες», των οποίων όμως ο αριθμός φορολογικού μητρώου ΦΠΑ δεν έχει ακυρωθεί·
            
         
               γ)
            
            
               τους υποκείμενους στο φόρο οι οποίοι πραγματοποιούν ενδοκοινοτικές παραδόσεις και τους πελάτες τους σε άλλα κράτη μέλη, σε περιπτώσεις κατά τις οποίες ο πελάτης είναι δυνάμει «αφανής επιτηδευματίας» ή έχει διαπράξει «πειρατεία αριθμού μητρώου ΦΠΑ».
            
         Άρθρο 5
   Κοινοποίηση της συμμετοχής στην ανταλλαγή πληροφοριών
   Κάθε κράτος μέλος κοινοποιεί γραπτώς στην Επιτροπή, εντός τριών μηνών από την έναρξη ισχύος του παρόντος κανονισμού, την απόφασή του, σύμφωνα με τη δεύτερη παράγραφο του άρθρου 18 του κανονισμού (ΕΚ) αριθ. 1798/2003, σχετικά με τη συμμετοχή του στην ανταλλαγή συγκεκριμένης κατηγορίας ή υποκατηγορίας πληροφοριών που αναφέρεται στα άρθρα 3 και 4 καθώς και, ενδεχομένως, διευκρινίζει κατά πόσον αυτό θα πρέπει να γίνει με αυτόματο ή δομημένο αυτόματο τρόπο. Η Επιτροπή διαβιβάζει τις πληροφορίες αυτές στα άλλα κράτη μέλη.
   Κράτος μέλος το οποίο τροποποιεί σε μεταγενέστερο χρονικό σημείο τις κατηγορίες ή υποκατηγορίες πληροφοριών που ανταλλάσσει, ή τον τρόπο συμμετοχής στην ανταλλαγή πληροφοριών, οφείλει να ενημερώσει σχετικά γραπτώς την Επιτροπή. Η Επιτροπή διαβιβάζει τις πληροφορίες αυτές στα άλλα κράτη μέλη.
   Άρθρο 6
   Συχνότητα της διαβίβασης των πληροφοριών
   Στις περιπτώσεις στις οποίες χρησιμοποιείται το σύστημα αυτόματης ανταλλαγής, οι πληροφορίες παρέχονται:
   
               α)
            
            
               το αργότερο πριν από το τέλος του τρίτου μήνα που έπεται του ημερολογιακού έτους κατά τη διάρκεια του οποίου διατέθηκαν οι εν λόγω πληροφορίες, όσον αφορά τις κατηγορίες που αναφέρονται στο άρθρο 3 παράγραφοι 1 και 3·
            
         
               β)
            
            
               το αργότερο πριν από το τέλος του τρίτου μήνα που έπεται του ημερολογιακού τριμήνου κατά τη διάρκεια του οποίου διατέθηκαν οι εν λόγω πληροφορίες, όσον αφορά τις κατηγορίες που αναφέρονται στο άρθρο 3 παράγραφος 2.
            
         Οι πληροφορίες που αφορούν τις κατηγορίες του άρθρου 3 παράγραφοι 4 και 5 παρέχονται αμέσως μόλις καταστούν διαθέσιμες.
   Άρθρο 7
   Διαβίβαση των προς κοινοποίηση πληροφοριών
   1.   Όλες οι εγγράφως κοινοποιούμενες πληροφορίες, σύμφωνα με το άρθρο 37 του κανονισμού (ΕΚ) αριθ. 1798/2003, διαβιβάζονται, στο μέτρο του δυνατού, αποκλειστικά με ηλεκτρονικά μέσα, μέσω του δικτύου CCN/CSI, με εξαίρεση:
   
               α)
            
            
               την αίτηση κοινοποίησης που αναφέρεται στο άρθρο 14 του κανονισμού (ΕΚ) αριθ. 1798/2003 και την πράξη ή απόφαση που πρέπει να κοινοποιηθεί·
            
         
               β)
            
            
               τα πρωτότυπα έγγραφα που παρέχονται σύμφωνα με το άρθρο 7 του κανονισμού (ΕΚ) αριθ. 1798/2003.
            
         2.   Οι αρμόδιες αρχές των κρατών μελών δύνανται να αποφασίσουν να παραιτηθούν από την κοινοποίηση σε χαρτί των πληροφοριών που απαριθμούνται στα στοιχεία α) και β) της παραγράφου 1.
   Άρθρο 8
   Αξιολόγηση
   Τα μέτρα διοικητικής συνεργασίας αξιολογούνται, σύμφωνα με το άρθρο 35 παράγραφος 1 του κανονισμού (ΕΚ) αριθ. 1798/2003, ανά τριετία από την έναρξη ισχύος του παρόντος κανονισμού.
   Άρθρο 9
   Στατιστικά στοιχεία
   Ο κατάλογος των στατιστικών στοιχείων που αναφέρεται στο άρθρο 35 παράγραφος 3 του κανονισμού (ΕΚ) αριθ. 1798/2003 παρατίθεται στο παράρτημα.
   Κάθε κράτος μέλος κοινοποιεί στην Επιτροπή, πριν από τις 30 Απριλίου κάθε έτους, και στο μέτρο του δυνατού με ηλεκτρονικά μέσα, τα εν λόγω στατιστικά στοιχεία, χρησιμοποιώντας το υπόδειγμα του παραρτήματος.
   Άρθρο 10
   Κοινοποίηση εθνικών μέτρων
   Τα κράτη μέλη ανακοινώνουν στην Επιτροπή το κείμενο των διατάξεων εθνικού δικαίου που εφαρμόζουν στον τομέα που διέπεται από τον παρόντα κανονισμό.
   Η Επιτροπή ανακοινώνει τα μέτρα αυτά στα άλλα κράτη μέλη.
   Άρθρο 11
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Οκτωβρίου 2004.
      
         
            Για την Επιτροπή
         
         Frederik BOLKESTEIN
         
         
            Μέλος της Επιτροπής
         
      
   
   
      (1)  ΕΕ L 264 της 15.10.2003, σ. 1· κανονισμός όπως τροποποιήθηκε από τον κανονισμό (ΕΚ) αριθ. 885/2004 (ΕΕ L 168 της 1.5.2004, σ. 1).
   
      (2)  ΕΕ L 336 της 27.12.1977, σ. 15· οδηγία όπως τροποποιήθηκε τελευταία από την οδηγία 2004/56/ΕΚ (ΕΕ L 127 της 29.4.2004, σ. 70).
   
      (3)  ΕΕ L 331 της 27.12.1979, σ. 11.
   
      (4)  ΕΕ L 145 της 13.6.1977, σ. 1.
   
      ΠΑΡΑΡΤΗΜΑ
      Υπόδειγμα που πρέπει να χρησιμοποιείται για τη γνωστοποίηση στοιχείων από τα κράτη μέλη στην Επιτροπή, που αναφέρεται στο άρθρο 35 παράγραφος 3 του κανονισμού (ΕΚ) αριθ. 1798/2003
      Κράτος μέλος:
      Ημερολογιακό έτος:
      ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ:
      Μέρος A. Στατιστικά στοιχεία, η ανάλυση των οποίων πραγματοποιείται από τα κράτη μέλη
      
                  Θέσεις αριθ. 1 και 2
               
               
                  Στις θέσεις αυτές πρέπει να αναγράφεται ο αριθμός των αιτήσεων που εστάλησαν ή ελήφθησαν κατά τη διάρκεια του ημερολογιακού έτους από κάθε κράτος μέλος. Μια αίτηση θεωρείται ότι έχει σταλεί ή ληφθεί μόνον όταν έχουν επίσης σταλεί ή ληφθεί όλα τα συνοδευτικά έγγραφα. Πρέπει να αναφέρονται όλες οι αιτήσεις, ακόμη και αν δεν έχουν σταλεί από την ίδια την κεντρική υπηρεσία διασύνδεσης.
               
            
                  Θέση αριθ. 3
               
               
                  Στη θέση αυτή πρέπει να αναφέρεται ο αριθμός των περιπτώσεων υπέρβασης της τρίμηνης προθεσμίας κατά τη διάρκεια του έτους αναφοράς, ακόμη και αν η αίτηση εστάλη κατά τη διάρκεια του προηγούμενου έτους ή ακόμη και αν η απάντηση δεν έχει ακόμη σταλεί στο τέλος του έτους αναφοράς. Στην περίπτωση που δεν έχει σταλεί απάντηση μετά από ένα ακόμη έτος, δεν θα πρέπει να υπολογιστεί για δεύτερη φορά, κατά την υποβολή των αριθμητικών στοιχείων της επομένης περιόδου αναφοράς.
               
            
                  Θέση αριθ. 4
               
               
                  Στη θέση αυτή πρέπει να αναφέρεται ο αριθμός των περιπτώσεων κατά τις οποίες ένα συγκεκριμένο κράτος μέλος απέστειλε απάντηση εντός προθεσμίας ενός μηνός μετά την υποβολή της αίτησης. Οι απαντήσεις σε αιτήσεις που εστάλησαν κατά τη διάρκεια του προηγούμενου έτους θα πρέπει να προσμετρώνται, όχι όμως οι απαντήσεις εκείνες που ελήφθησαν το επόμενο έτος και αντιστοιχούν σε αιτήσεις που υποβλήθηκαν κατά τη διάρκεια της περιόδου αναφοράς.
               
            
                  Θέση αριθ. 5
               
               
                  Στη θέση αυτή πρέπει να αναγράφεται ο αριθμός των κοινοποιήσεων που ελήφθησαν δυνάμει του άρθρου 10 κατά τη διάρκεια του έτους αναφοράς.
               
            
                  Θέσεις αριθ. 6 και 7
               
               
                  Στις θέσεις αυτές πρέπει να αναγράφεται ο αριθμός των αιτήσεων που εστάλησαν ή ελήφθησαν κατά τη διάρκεια του ημερολογιακού έτους από κάθε κράτος μέλος. Μια αίτηση θεωρείται ότι έχει σταλεί ή ληφθεί μόνον όταν έχουν επίσης σταλεί ή ληφθεί όλα τα συνοδευτικά έγγραφα.
               
            Μέρος Β. Στατιστικά στοιχεία που υποβάλλονται συνολικά, χωρίς ανάλυσή τους εκ μέρους του κράτους μέλους
      
                  Θέσεις αριθ. 8 και 9
               
               
                  Στις θέσεις αυτές πρέπει να αναγράφεται ο συνολικός αριθμός των επιτηδευματιών της χώρας, οι οποίοι δήλωσαν ότι έχουν προβεί σε τέτοιες πράξεις μία τουλάχιστον φορά κατά τη διάρκεια της περιόδου αναφοράς.
               
            
                  Θέσεις αριθ. 10 και 11
               
               
                  Τα αριθμητικά στοιχεία που αναφέρονται στις θέσεις αυτές πρέπει να συμπεριλαμβάνουν τους ελέγχους που χρηματοδοτούνται από το πρόγραμμα Fiscalis 2003-2007, καθώς και όλους τους άλλους ελέγχους (συμπεριλαμβανομένων των καθαρά διμερών ελέγχων). Οι ταυτόχρονοι έλεγχοι πρέπει να αναφέρονται εντός του έτους κατά τη διάρκεια του οποίου πραγματοποιείται η κοινοποίηση που προβλέπεται στο άρθρο 13.
               
            
                  Θέσεις αριθ. 12 και 13
               
               
                  Οι διοικητικές αυτές έρευνες δηλώνονται εντός του έτους κατά τη διάρκεια του οποίου υποβάλλεται η αίτηση που προβλέπεται στο άρθρο 5 παράγραφος 3.
               
            
                  Θέση αριθ. 14
               
               
                  Στη θέση αυτή πρέπει να αναγράφεται ο αριθμός των πληροφοριών που εστάλησαν κατά τη διάρκεια του ημερολογιακού έτους χωρίς προηγούμενη αίτηση. Σ' αυτές περιλαμβάνονται ιδίως οι αυθόρμητες, αυτόματες και δομημένες αυτόματες ανταλλαγές πληροφοριών.
               
            Μέρος A: Στατιστικά στοιχεία ανά κράτος μέλος
      
                   
               
               
                  Αιτήσεις παροχής πληροφοριών (άρθρο 5)
               
               
                  Εκπρόθεσμες απαντήσεις από άλλα κράτη μέλη (άρθρο 8 παράγραφος 1)
               
               
                  Εμπρόθεσμες απαντήσεις από άλλα κράτη μέλη (άρθρο 8 παράγραφος 2)
               
               
                  Κοινοποιήσεις δυνάμει του άρθρου 10
               
               
                  Αιτήσεις κοινοποίησης (άρθρα 14 έως 16)
               
            
                  Αριθμός των αιτήσεων που ελήφθησαν (θέση αριθ. 1)
               
               
                  Αριθμός των αιτήσεων που εστάλησαν (θέση αριθ. 2)
               
               
                  Αριθμός περιπτώσεων υπέρβασης της προθεσμίας των 3 μηνών (θέση αριθ. 3)
               
               
                  Αριθμός περιπτώσεων τήρησης της προθεσμίας 1 μηνός (θέση αριθ. 4)
               
               
                  Αριθμός κοινοποιήσεων που ελήφθησαν (θέση αριθ. 5)
               
               
                  Αριθμός των αιτήσεων που ελήφθησαν (θέση αριθ. 6)
               
               
                  Αριθμός των αιτήσεων που εστάλησαν (θέση αριθ. 7)
               
            
                  Βέλγιο
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Δημοκρατία της Τσεχίας
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Δανία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Γερμανία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Εσθονία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Ελλάδα
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Ισπανία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Γαλλία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Ιρλανδία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Ιταλία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Κύπρος
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Λεττονία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Λιθουανία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Λουξεμβούργο
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Ουγγαρία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Μάλτα
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Κάτω Χώρες
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Αυστρία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Πολωνία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Πορτογαλία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Σλοβενία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Σλοβακική Δημοκρατία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Φινλανδία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Σουηδία
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Ηνωμένο Βασίλειο
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         
      Μέρος B: Λοιπά συνολικά στατιστικά στοιχεία
      
                  Στατιστικά στοιχεία για τους επιτηδευματίες
               
            
                  Αριθμός επιτηδευματιών που είναι εγγεγραμμένοι στα μητρώα ΦΠΑ, οι οποίοι έχουν δηλώσει ενδοκοινοτικές αποκτήσεις (θέση αριθ. 8)
               
               
                   
               
            
                  Αριθμός επιτηδευματιών που είναι εγγεγραμμένοι στα μητρώα ΦΠΑ, οι οποίοι έχουν αναφέρει ενδοκοινοτικές παραδόσεις στις τριμηνιαίες δηλώσεις τους (θέση αριθ. 9)
               
               
                   
               
            
                  Στατιστικά στοιχεία για τους ελέγχους και τις έρευνες
               
            
                  Αριθμός των διοργανωθέντων ταυτόχρονων ελέγχων (άρθρα 12 και 13) (θέση αριθ. 10)
               
               
                   
               
            
                  Αριθμός των ταυτόχρονων ελέγχων στους οποίους συμμετείχε το κράτος μέλος (άρθρα 12 και 13) (θέση αριθ. 11)
               
               
                   
               
            
                  Αριθμός διοικητικών ερευνών που ζητήθηκαν (άρθρο 5 παράγραφος 3) (θέση αριθ. 12)
               
               
                   
               
            
                  Αριθμός διοικητικών ερευνών που διενεργήθηκαν κατόπιν αιτήσεως άλλου κράτους μέλους (άρθρο 5 παράγραφος 3) (θέση αριθ. 13)
               
               
                   
               
            
                  Στατιστικά στοιχεία για τις ανταλλαγές πληροφοριών χωρίς προηγούμενη αίτηση
               
            
                  Αριθμός πληροφοριών που εστάλησαν χωρίς προηγούμενη αίτηση (άρθρα 17 έως 21) (θέση αριθ. 14)
               
               
                   
               
            
                  Στατιστικά στοιχεία για το σύστημα VIES
               
            
                  Ποσοστό τοις εκατό των περιπτώσεων στις οποίες οι αριθμοί φορολογικού μητρώου ΦΠΑ των πελατών δεν αντιστοιχούσαν στους κανόνες κατάρτισης (εσφαλμένες γραμμές/σύνολο όλων των γραμμών) κατά την ημερομηνία συλλογής των δεδομένων (θέση αριθ. 15)
               
               
                   
               
            
                  Αριθμός των αριθμών μητρώου ΦΠΑ στα ληφθέντα μηνύματα O_MCTL (θέση αριθ. 16)